Selvitys erityisosaamisesta

Erityisasiantuntijalta edellytetään ammatillisen ja/tai moniammatillisen erikoistumiskoulutuksen sekä jatkokoulutuksen ja/tai relevantin lisäkoulutuksen suorittamista yhteensä **vähintään 60 opintopisteen edestä siten, että ammatillista tai moniammatillista erikoistumiskoulutusta on suoritettu vähintään 25 opintopistettä**. Relevantilla lisäkoulutuksella tarkoitetaan kyseiseen asiakasryhmään läheisesti liittyvää koulutusta, jota järjestetään esimerkiksi korkeakouluissa toisen tieteenalan toimesta.

Eri koulutusmuotojen määritelmät ja tarkemmat ohjeet löydät tämän lomakkeen lopusta.

Täytä alla oleva selvitys huolellisesti. Kirjaa koulutuksen nimi, suorituksen ajankohta ja koulutuksen opintopisteet. **Lataa varsinaiset koulutustodistukset verkkolomakkeen liitteeksi.**

**Suorittamani ammatillinen ja/tai moniammatillinen jatkokoulutus**:

**Suorittamani ammatillinen ja/tai moniammatillinen erikoistumiskoulutus**:

**Suorittamani lisäkoulutus**:

**Kuvaus osaamisesta (vähintään 3000 merkkiä)**

Erityisasiantuntijalta edellytetään laaja-alaista ja syvällistä ammatillista osaamista, jota voidaan hankkia työkokemuksen, ammatillisen erikoistumiskoulutuksen, lisäkoulutuksen ja jatkokoulutuksen kautta.

*Kuvaile ja pohdi, miten osaamisesi on lisääntynyt perustasolta erityistasolle työurasi aikana.*

Ohjeita

**Ammatillisella jatkokoulutuksella** tarkoitetaan ylempiä korkeakoulututkintoja, kuten YAMK-, maisteri-, lisensiaatti- ja tohtoritutkintoja.

***Huom!*** *Tutkintoon johtava jatkokoulutus (tutkintokoulutus) fysioterapia-alalta* ***ei yksistään*** *riitä erityisasiantuntijuuden osoittamiseen. Tutkintokoulutuksen osia voidaan tapauskohtaisesti lukea erikoistumiskoulutukseksi, jos ne ovat luonteeltaan kliinistä osaamista vahvistavia.*

**Lisäkoulutuksella** tarkoitetaan osaamisen laajentamista oman ammattialan ulkopuolelta, esimerkiksi muiden tieteenalojen opintojen tai avoimien korkeakouluopintojen suorittamista.

**Ammatillisella erikoistumiskoulutuksella** tarkoitetaan koulutusta, joka lisää ammattitaitoa ja muodostaa yleensä uutta pätevyyttä. Erikoistumiskoulutus voi pitää sisällään myös tietyn ammatillisen menetelmän oppimisen. Erikoistumiskoulutusta järjestävät ammattikorkeakoulut, yliopistot sekä muut toimijat.

**Moniammatillisella erikoistumiskoulutuksella** tarkoitetaan edellä mainitun kaltaista koulutusta, joka on järjestetty moniammatillisesti.

**Koulutusvaatimuksissa ei huomioida ammatillista täydennyskoulutusta, jonka tarkoitus on ylläpitää ja ajantasaistaa jo olemassa olevaa ammatillista pätevyyttä.**

Ammatillista täydennyskoulutusta ovat esimerkiksi yksittäiset lyhyet koulutuspäivät, webinaarit tai verkkoluennot sekä tieteelliset seminaarit. Ammatillisen täydennyskoulutuksen ja ammatillisen erikoistumiskoulutuksen välinen rajanveto ei ole aina helppoa. Jos olet epävarma siitä, kumpaan kategoriaan koulutuksesi kuuluu, laita koulutus hakemukseen ja asia ratkaistaan hakemuksen käsittelyvaiheessa.

Opintokokonaisuus, olipa se sitten osa tutkintokoulutusta tai itsenäistä pidempää erikoistumiskoulutusta (esimerkiksi yksittäinen koulutusmoduuli), voidaan huomioida opintopistekiintiöön vain kerran. Jos tutkintokoulutuksen osioita on hyväksi luettu (ahotoitu) aiemmin suoritettujen opintojen perusteella, vain alkuperäiset opinnot huomioidaan.